CELEX: 32022D0796
Language: lt
Date: 1652313600000
Title: Komisijos sprendimas (ES) 2022/796 2022 m. gegužės 12 d. kuriuo Europos Sąjungos vardu patvirtinamas Susitarimo, kuriuo steigiama Europos Sąjungos bei jos valstybių narių ir Centrinės Amerikos asociacija, XVIII priedo pakeitimas

2022 5 20   
               
               
                  LT
               
               
                  Europos Sąjungos oficialusis leidinys
               
               
                  L 141/111
               
            
         KOMISIJOS SPRENDIMAS (ES) 2022/796
         2022 m. gegužės 12 d.
         kuriuo Europos Sąjungos vardu patvirtinamas Susitarimo, kuriuo steigiama Europos Sąjungos bei jos valstybių narių ir Centrinės Amerikos asociacija, XVIII priedo pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. birželio 25 d. Tarybos sprendimą 2012/734/ES dėl Susitarimo, kuriuo steigiama Europos Sąjungos bei jos valstybių narių ir Centrinės Amerikos asociacija, pasirašymo Europos Sąjungos vardu ir jo IV dalies prekybos nuostatų laikino taikymo (1), ypač į jo 4 straipsnį,
         kadangi:
         
                     (1)
                  
                  
                     Susitarimas, kuriuo steigiama Europos Sąjungos bei jos valstybių narių ir Centrinės Amerikos asociacija (toliau – Susitarimas), dar nėra įsigaliojęs;
                  
               
                     (2)
                  
                  
                     tačiau Susitarimo 353 straipsnio 4 dalyje numatyta, kad galima laikinai taikyti Susitarimo IV dalį, susijusią su prekyba. Todėl nuo 2013 m. rugpjūčio 1 d. Susitarimo IV dalis laikinai taikoma Hondūrui, Nikaragvai ir Panamai, nuo 2013 m. spalio 1 d. – Kosta Rikai ir Salvadorui, o nuo 2013 m. gruodžio 1 d. – Gvatemalai;
                  
               
                     (3)
                  
                  
                     Susitarimo 247 straipsnyje numatyta galimybė, laikantis atitinkamų Asociacijos tarybos taisyklių ir procedūrų, į Susitarimo XVIII priedą („Saugomos geografinės nuorodos“) įtraukti papildomų geografinių nuorodų užbaigus prieštaravimo procedūrą ir kompetentingoms nacionalinėms ar regioninėms valdžios institucijoms tas nuorodas išnagrinėjus ir priėmus palankų sprendimą;
                  
               
                     (4)
                  
                  
                     Kosta Rika pateikė Sąjungai prašymą į Susitarimo XVIII priedo B dalį įtraukti vieną papildomą geografinę nuorodą. Sąjunga užbaigė prieštaravimo procedūrą ir išnagrinėjo tą papildomą geografinę nuorodą;
                  
               
                     (5)
                  
                  
                     Salvadoras pateikė Sąjungai prašymą į Susitarimo XVIII priedo B dalį įtraukti dešimt papildomų geografinių nuorodų. Sąjunga užbaigė prieštaravimo procedūrą ir išnagrinėjo tas papildomas geografines nuorodas;
                  
               
                     (6)
                  
                  
                     pagal Susitarimo 6 straipsnį, Asociacijos taryba, įsteigta pagal Susitarimo 4 straipsnį, yra įgaliota keisti Susitarimo XVIII priede pateiktą geografinių nuorodų sąrašą;
                  
               
                     (7)
                  
                  
                     Susitarimo 274 straipsniu įsteigtas Intelektinės nuosavybės pakomitetis, galintis rekomenduoti Asociacijos tarybai patvirtinti Susitarimo XVIII priede pateikto geografinių nuorodų sąrašo pakeitimus;
                  
               
                     (8)
                  
                  
                     2022 m. birželio 13 d. Intelektinės nuosavybės pakomitetis įvertino informaciją, susijusią su papildomomis Kosta Rikos ir Salvadoro geografinėmis nuorodomis, ir rekomendavo Asociacijos tarybai atitinkamai pakeisti Susitarimo XVIII priedo B dalį;
                  
               
                     (9)
                  
                  
                     todėl Susitarimo XVIII priedo B dalis turėtų būti atitinkamai iš dalies pakeista, o pakeitimai turėtų būti patvirtinti Sąjungos vardu,
                  
               NUSPRENDĖ:
         
            1 straipsnis
            Sąjungos vardu patvirtinami Asociacijos tarybos sprendimo projekte išdėstyti Susitarimo XVIII priedo B dalies pakeitimai.
            Asociacijos tarybos sprendimo projektas pridedamas prie šio sprendimo.
         
         
            2 straipsnis
            Sąjungos atstovas Asociacijos taryboje įgaliojamas Sąjungos vardu patvirtinti Asociacijos tarybos sprendimą.
         
         
            3 straipsnis
            Šis sprendimas skelbiamas Europos Sąjungos oficialiajame leidinyje.
            Priimtas Asociacijos tarybos sprendimas skelbiamas Europos Sąjungos oficialiajame leidinyje.
         
         
            Priimta Briuselyje 2022 m. gegužės 12 d.
            
               
                  Komisijos vardu
               
               Janusz WOJCIECHOWSKI
               
                  Komisijos narys
               
            
         
         
            (1)  OL L 346, 2012 12 15, p. 1.
      
      
         
            PRIEDAS
            
               
                  PROJEKTAS ES IR CENTRINĖS AMERIKOS ASOCIACIJOS TARYBOS SPRENDIMAS NR. […]/2022
                  dėl Susitarimo, kuriuo steigiama Europos Sąjungos bei jos valstybių narių ir Centrinės Amerikos asociacija, XVIII priedo („Saugomos geografinės nuorodos“) pakeitimo
                  ES IR CENTRINĖS AMERIKOS ASOCIACIJOS TARYBA,
                  atsižvelgdama į Susitarimą, kuriuo steigiama Europos Sąjungos bei jos valstybių narių ir Centrinės Amerikos asociacija, ypač į jo 247 straipsnį,
                  kadangi:
                  
                              (1)
                           
                           
                              Susitarimas, kuriuo steigiama Europos Sąjungos bei jos valstybių narių ir Centrinės Amerikos asociacija (toliau – Susitarimas) (1), nuo 2013 m. rugpjūčio 1 d. laikinai taikomas Hondūrui, Nikaragvai ir Panamai, nuo 2013 m. spalio 1 d. – Kosta Rikai ir Salvadorui, o nuo 2013 m. gruodžio 1 d. – Gvatemalai;
                           
                        
                              (2)
                           
                           
                              Susitarimo 247 straipsnyje numatyta galimybė, laikantis atitinkamų Asociacijos tarybos taisyklių ir procedūrų, į Susitarimo XVIII priedą („Saugomos geografinės nuorodos“) įtraukti papildomų geografinių nuorodų užbaigus prieštaravimo procedūrą ir kompetentingoms nacionalinėms ar regioninėms valdžios institucijoms tas nuorodas išnagrinėjus ir priėmus palankų sprendimą;
                           
                        
                              (3)
                           
                           
                              2020 m. liepos 2 d. Kosta Rika pateikė Sąjungai prašymą pagal Susitarimo 247 straipsnį į Susitarimo XVIII priedą („Saugomos geografinės nuorodos“) įtraukti vieną papildomą geografinę nuorodą. Sąjunga išnagrinėjo prašymą, užbaigė prieštaravimo procedūrą ir 2021 m. gruodžio 6 d. (2) paskelbė papildomą Kosta Rikos geografinę nuorodą;
                           
                        
                              (4)
                           
                           
                              2021 m. birželio 7 d. Salvadoras pateikė Sąjungai prašymą pagal Susitarimo 247 straipsnį į Susitarimo XVIII priedą („Saugomos geografinės nuorodos“) įtraukti dešimt papildomų geografinių nuorodų. Sąjunga išnagrinėjo prašymą, užbaigė prieštaravimo procedūrą ir 2021 m. gruodžio 28 d. (3) paskelbė papildomas Salvadoro geografines nuorodas;
                           
                        
                              (5)
                           
                           
                              2022 m. birželio 13 d. pagal Susitarimo 274 straipsnio 2 dalį Intelektinės nuosavybės pakomitetis ES ir Centrinės Amerikos šalių bendrame posėdyje, atsižvelgdamas į ankstesnį informacijos, pateiktos dėl papildomų Kosta Rikos ir Salvadoro geografinių nuorodų, vertinimą, nusprendė rekomenduoti Asociacijos tarybai iš dalies atitinkamai pakeisti Susitarimo XVIII priedą;
                           
                        
                              (6)
                           
                           
                              Asociacijos taryba pagal savo Darbo tvarkos taisyklių 11 straipsnį yra įgaliota priimti sprendimą abipusiu susitarimu;
                           
                        
                              (7)
                           
                           
                              todėl Susitarimo XVIII priedas turėtų būti pakeistas taip, kaip išdėstyta šiame sprendime,
                           
                        NUSPRENDĖ:
                  
                     1 straipsnis
                     Šio sprendimo priedo įrašai įtraukiami į Susitarimo XVIII priedo („Saugomos geografinės nuorodos“) B dalies lentelę, kaip nustatyta ES ir Centrinės Amerikos asociacijos tarybos sprendime Nr. 5/2014 (4).
                  
                  
                     2 straipsnis
                     Šį dviem egzemplioriais parengtą sprendimą pasirašo ES ir Centrinės Amerikos asociacijos tarybos atstovai, kuriems suteikti įgaliojimai veikti šalių vardu keičiant susitarimą.
                     Šis sprendimas įsigalioja nuo tos dienos, kurią jį pasirašo paskutinė šalis.
                     Šis sprendimas įsigalioja jo priėmimo dieną.
                  
                  
                     Priimta
                     
                        
                           Prekybos komiteto vardu
                        
                        
                           ES delegacijos vadovas
                        
                     
                     
                        
                           Centrinės Amerikos delegacijos vadovas
                        
                     
                  
               
            
            
               (1)  OL L 346, 2012 12 15, p. 3.
            
               (2)  INFORMACINIS PRANEŠIMAS. VIEŠOS KONSULTACIJOS. Kosta Rikos geografinės nuorodos, kurios turėtų būti saugomos Europos Sąjungoje (OL C 489, 2021 12 6, p. 10).
            
               (3)  INFORMACINIS PRANEŠIMAS. VIEŠOS KONSULTACIJOS. Salvadoro geografinės nuorodos, kurios Europos Sąjungoje turėtų būti saugomos kaip geografinės nuorodos (OL C 522, 2021 12 28, p. 20), ir INFORMACINIS PRANEŠIMAS. VIEŠOS KONSULTACIJOS. Salvadoro geografinės nuorodos, kurios Europos Sąjungoje turėtų būti saugomos kaip geografinės nuorodos – klaidų ištaisymas (OL C 30, 2022 1 20, p. 2).
            
               (4)  2014 m. lapkričio 7 d. ES ir Centrinės Amerikos asociacijos tarybos sprendimas Nr. 5/2014 dėl geografinių nuorodų, įtrauktinų į Susitarimo XVIII priedą (OL L 196, 2015 7 24, p. 59).
         
      
      
         
            PRIEDAS
            
                        Šalis
                     
                     
                        Pavadinimas
                     
                     
                        Produktas
                     
                  
                        Kosta Rika
                     
                     
                        Tarrazú
                     
                     
                        Kava
                     
                  
                        Salvadoras
                     
                     
                        Café Alotepec
                     
                     
                        Kava
                     
                  
                        Salvadoras
                     
                     
                        Café Bálsamo Quezaltepec
                     
                     
                        Kava
                     
                  
                        Salvadoras
                     
                     
                        Café Cacahuatique
                     
                     
                        Kava
                     
                  
                        Salvadoras
                     
                     
                        Café Chichontepec
                     
                     
                        Kava
                     
                  
                        Salvadoras
                     
                     
                        Café Tecapa Chinameca
                     
                     
                        Kava
                     
                  
                        Salvadoras
                     
                     
                        Camarón Bahía de Jiquilisco
                     
                     
                        Krevetės
                     
                  
                        Salvadoras
                     
                     
                        Chaparro
                     
                     
                        Distiliuotas spiritinis gėrimas iš grūdų
                     
                  
                        Salvadoras
                     
                     
                        Jocote Barón Rojo San Lorenzo
                     
                     
                        Švieži vaisiai
                     
                  
                        Salvadoras
                     
                     
                        Loroco San Lorenzo
                     
                     
                        Šviežios daržovės
                     
                  
                        Salvadoras
                     
                     
                        Pupusa de Arroz de Olocuilta
                     
                     
                        Stora skardoje kepta plokščia duona (tortilla), pagaminta iš ryžių